IV. Abteilung. Sektion für neuere Philologie. 



53 



Echo. 

 Se vous [vous] deines efforcer, 

 Si convient il que je vous baise 

 Une foiz ou deux, a raon aise. 590 



Helas! bien le deussiez souffrir, 

 Quant je me viens a vous offrir. 

 Et baisez moy, je vous en prie! 



Narcisus. 

 Laissez m'en pais, que je ne crie! f.83r 

 Je n'ay eure de voz amours 595 



Et si vous dix a deux motz cours: 

 Que plus chier vous verrois mourir 

 Que d'un baisier vous secourir. 

 Ne je ne scay femme vivant 

 Pour qui je m'abessasse tant; 600 



Et pour tant ne m'en parlez plus! 



Le fol. 



Vela ung tresvillain reffus! 



Que des loups soit il estrangle! 



Par Dieu, il est bien avugle 



Et maintient fol presumptueux. 605 



Echo. 

 O couraige tresorgueilleux, 

 Cueur inhumain et merveilleux! 

 M'avez vous ainsi refusee? 

 Meschant homme, tresperilleux, 

 Oultrecuide, vilain poulleux, 610 



Me gardrez vous ceste pensee? 

 Je suis la plus deshonnoree 

 Femme qui soit au monde nee 

 Et la plus meschant maleureuse. 

 Lasse, moy doulente, esplouree, 615 

 Pour quoy me suis je enamouree 

 D'omme qui me fait tant honteuse? 



Oncques plus piteux cas ne vis 



Ne cueur qui feust plus asservy f.83v 



Que le mien doulent, lasse, lasse! 620 



He! Amours, est ce bien servy 



De l'avoir ainsi desservy 



De tout plaisir qui cueur solasse? 



Se Dieu couroucer ne cuidasse, 



D'une espee au cueur me frapasse 625 



Sy tresparfont jusques au manche, 



Que par ung cop ma vie ostasse, 



Et ma dure langueur passasse, 



Sans vivre en teile desplaisance. 



Pour ensui[vi]r mon seul desir 630 



Je suis cheute en grief desplaisir, 



Qui m'oecira vilainnement. 



Las! pour quoy m'a il fait choisir 



Ce que me fait en deul gesir, 



En refusant honteusement? 635 



Je pourchasse mon dampnement, 



Ma mort et mon deffinement 



Par ma simplesse et folle emprise. 



Plus vivre ne m'est que tourment; 



La mort me fust aleigement; 640 



Mais point ne vient, dont mains la prise. 



Le fol. 

 Helas! la pouvrete est bien prise. 



Par mon ame, j'ay grant pitie 



De la tresfaulce mauvaistie 



Que la doulente dame endure. 645 



Son cueur est tellement traictie f. 84 r 



Et de douleur si affaictie, 



Que je ne scay comment il dure. 



Que d'une grant massue dure 



Soit tue le meschant ordure 650 



Qui lui fait tant de mal avoir, 



Et saint Firmin le r[eg]uardure 



Lui embrase par tel ardure, 



Que ja mais ne puist dame veoir! 



Chascun peut bien apparcevoir 655 



Que son cueur n'est pas a son het. 



Echo. 

 Meschant Desir, (et) qu'as tu fait? 



Par ton fait 

 Languir nie fault en grief dueil. 

 Tu as ma vie deffait 660 



Et, in fait, 

 Par ung seul fol regart d'ueil, 

 Car celui par son orgueil 



N'a le vueil 

 De moy deigner conforter, 665 



Ains en lieu de bei acueil 



Ne recueil 

 Reffus m'a fait apporter. 



Helas! pour quoy m'as tu trait 



Le dur trait, 

 Pour moy tüer et occire? 

 Pour quoi m'a reffus destrait 



Ou atrait 



670 



